L’Agència Jove llança nous cursos d’especialització de Word i Excel, becats per a joves
2025-07-24

L’Agència Jove de l’IMCJB reprèn els cursos del programa BECAMOS, a través del qual, joves d’entre 16 i 30 anys poden obtenir, de manera gratuïta, la certificació MOS (Microsoft Office Specialist). Aquesta certificació acredita, amb validesa internacional, els coneixements en l’eina Microsoft Office 2010. Cada programa és un examen que podràs realitzar de forma totalment gratuïta. A més, aquesta acreditació, obtinguda després de la formació i la realització de l’examen, convalida crèdits de lliure elecció amb la Universitat de València, tres per cada curs.

Per a les persones majors de 30 anys, aquestes beques del programa BECAMOS solament tenen un cost de 10 euros amb els quals s’abonaran part dels drets d’examen. Per als menors de 30 anys, el programa està becat íntegrament i, per tant, el cost de la formació i de l’examen és zero. Cal destacar que aquesta certificació està valorada en 60 euros, en concepte d’examen, als quals caldria sumar entre 150 i 300 euros pel cost de les classes de formació.

La matrícula per als primers cursos arranca el 23 d’abril i es podrà realitzar a través d’Internet, en la seu electrònica de l’IMCJB o, presencialment, en el Servei d’Informació de la Casa de Cultura, sol·licitant cita prèvia en la web municipal, www.burjassot.org. Hi haurà una segona tanda de matrícules, a partir del 7 de maig. Les classes comencen el 27 d’abril i tindran lloc, de dilluns a divendres en horari de matí, en l’Aula de Noves Tecnologies de la Casa de Cultura.

El programa BECAMOS, que inclou els nivells de formació Specialist i Expert (per a accedir a l’Expert és requisit haver obtingut un mínim de 800 punts en el Specialist), en les eines Word i Excel, es converteix en una gran oportunitat per als joves de Burjassot a l’hora d’optimitzar i certificar les seues competències digitals, la qual cosa redundarà en un major èxit a l’hora d’accedir a un treball.